CELEX: 32010D0296
Language: sk
Date: 2010-05-21 00:00:00
Title: 2010/296/: Rozhodnutie Komisie z  21. mája 2010 o zriadení Registra biocídnych výrobkov [oznámené pod číslom K(2010) 3180]  (Text s významom pre EHP)

22.5.2010   
            
            
               SK
            
            
               Úradný vestník Európskej únie
            
            
               L 126/26
            
         ROZHODNUTIE KOMISIE
   z 21. mája 2010
   o zriadení Registra biocídnych výrobkov
   [oznámené pod číslom K(2010) 3180]
   (Text s významom pre EHP)
   (2010/296/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 18 ods. 4,
   keďže:
   
               (1)
            
            
               Aby sa členským štátom uľahčilo dodržiavanie povinnosti poskytovať informácie o autorizácii a registrácii biocídnych výrobkov stanovenej v článku 18 ods. 1 smernice 98/8/ES, je vhodné zaviesť na úrovni Európskej únie štandardizovaný informačný systém vo forme Registra biocídnych výrobkov (ďalej len „register“).
            
         
               (2)
            
            
               V záujme zabezpečenia konzistentnosti údajov by všetky členské štáty mali používať register na vkladanie informácií, ktoré sa požadujú podľa článku 18 ods. 1 smernice 98/8/ES.
            
         
               (3)
            
            
               Vzhľadom na to, že na štandardizovanom informačnom systéme sa ešte stále pracuje, bolo by vhodné ustanoviť odklad uplatňovania tohto rozhodnutia.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Zriaďuje sa Register biocídnych výrobkov.
   Článok 2
   Členské štáty budú vkladať informácie ktoré sa požadujú podľa článku 18 ods. 1 smernice 98/8/ES, do Registra biocídnych výrobkov.
   Článok 3
   Toto rozhodnutie sa uplatňuje od 1. júla 2010.
   Článok 4
   Toto rozhodnutie je určené členským štátom.
   
      V Bruseli 21. mája 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. ES L 123, 24.4.1998, s. 1.